A virtuális eseményeknek is van ökolábnyoma?

Azt gondolhatnánk, hogy az online események maximálisan környezetkímélők, hiszen a többi között nincs utazás és szállást sem kell foglalni. A világ legfenntarthatóbb vállalatának választott Schneider Electric azonban úgy gondolta, hogy megvizsgálja egyik legnagyobb eseménye ökolábnyomát, és a digitális rendezvényhez kapcsolódó mindenféle széndioxid-kibocsátást semlegesít. Ezért a Tree Nation elnevezésű, erdőtelepítési szervezettel együttműködve nem kevesebb, mint 7500 fát ültetettek Európa-szerte, melyek várhatóan életük során a légkörből származó CO2 elnyelésével és tárolásával közel 1100 tonna széndioxid-kibocsátást tudnak majd semlegesíteni.